**ПРАТЕНИЧКО ПРАШАЊЕ**

од пратеникот Миле Андонов, поставено на 40-тата седница

на Собранието на Република Македонија, одржана

на 25 декември 2008 година и 12 јануари 2009 година

Пратеничкото прашање гласи:

Прашањето се однесува на доделени средства за само­вра­бо­тување кои беа доделени со потпишани договори на само 4 дена пред парламентарните избори во 2008 година. Во просториите на Агенцијата за вработување во Кочани потпишани договори беа доделени лично од носителот на листата на коалицијата предводена од ВМРО-ДПМНЕ во изборната единица број 3, поточно беа доделени договори по 3 илјади евра на 43 лица со цел да се реализира самовработување, лично од господинот Владимир Ѓорчев, кој е носител на таа листа и кој ни тогаш ни сега не е владин функционер, или одговорен за таа работа во ресо­рното министерство. Прашањето не се упатува до него, туку критиката е за министерот за оваа работа. Сето тоа беше ставено во функција на предизборен политички маркетинг проследен на повеќе телевизиски канали и медиуми. Затоа, со право граѓаните се прашуваат по кој кри­териум беа доделени тие договори и средства и дали воопшто беа искористени за реализирање на самовработувањето. Бидејќи нема видливи примери на реализирани вработувања по тој основ, владее ми­слење дека тие средства се ставени во функција на еднократна парична помош, со цел за парламентарни избори 2008 година.

Прашањето е следно: дали се врши надзор, мониторинг на кори­стењето на тие средства и колку од нив реално се операционализирани во старт на бизнисите.

Прашањето го упатувам до министерот за труд и социјална политика.